Մ.թ.ա. 2-րդ հազարամյակի սկզբներին խուրրիների հարևանությամբ սկսել են գործել զավթողական տրամադրություններ ունեցող երկու հարևաններ` խեթերը և եգիպտացիները: Այդ երկու վտանգավոր հարևանների թշնամական գործողություններին դիմագրավելու համար խուրրիներին անհրաժեշտ էր միավորվել և ստեղծել ուժեղ պետություն: Այդ խնդիրը հաջողությամբ են իրագործել խուրրիական /հայկական/ միտանի ցեղի թագավորները: Մինչև խուրրիական ցեղերի միավորումը և Միտանի պետության կազմավորումը խեթական տեքստերը բազմիցս վկայում են խուրրի ռազմիկների թագավորների ռազմական միության մասին: Խեթերի դեմ մղված պայքարի ժամանակ միտանի ցեղի թագավորին /անունը հայտնի չէ/ հաջողվել է գլխավորել արդեն կազմավորված «խուրրի ռազմիկների թագավորներին» իսկ այնուհետև` «խուրրի ցեղերի թագավորների երկրները»: